****

**A CSONGRÁDI ÓVODÁK IGAZGATÓSÁGA**

**ÓVODAI FEJLESZTŐ PROGRAMJA**

6640 Csongrád, Templom u.4-8 sz.

OM: 102880



**A Csongrádi Óvodák Igazgatósága Pedagógiai Programjának melléklete**

**Érvényes:** módosításig

**Megtalálható:**

A Csongrádi Óvodák Igazgatósága honlapján,

valamint a tagintézmények vezetői irodáiban

Tartalom

[Bevezető: 4](#_Toc171005457)

[A PROGRAM ALAPELVEI; A PEDAGÓGIAI KONCEPCIÓ 5](#_Toc171005458)

[A program célcsoportja 5](#_Toc171005459)

[Cél 6](#_Toc171005460)

[Feladataink: 6](#_Toc171005461)

[A program alkalmazásának feltételei, a program megvalósításának feltételrendszere 7](#_Toc171005462)

[Nevelést segítő eszközeink: 7](#_Toc171005463)

[A program megvalósításához, segítő partnereink, szakmai együttműködési formák: 8](#_Toc171005464)

[Az óvoda feladata a fejlesztő program megvalósításában: 9](#_Toc171005465)

[A pedagógus feladata a fejlesztő program megvalósításában: 9](#_Toc171005466)

[ALAPVETŐ FOGALMAK 10](#_Toc171005467)

[Egyenlő bánásmód 10](#_Toc171005468)

[Esélyegyenlőség 10](#_Toc171005469)

[Hátrányos megkülönböztetés 10](#_Toc171005470)

[Kiemelt figyelmet igényélő gyermek 11](#_Toc171005471)

[Beilleszkedési – tanulási - magatartási nehézség (BTM) 11](#_Toc171005472)

[Sajátos nevelési igény (SNI) 12](#_Toc171005473)

[Fogyatékosság 12](#_Toc171005474)

[Veszélyeztetettség 12](#_Toc171005475)

[Hátrányos helyzet, halmozottan hátrányos helyzet 13](#_Toc171005476)

[Tartós betegség, egészségügyi problémák 13](#_Toc171005477)

[Allergiák 14](#_Toc171005478)

[Integráció 14](#_Toc171005479)

[Inklúzió 14](#_Toc171005480)

[HELYZETELEMZÉS 14](#_Toc171005481)

[Humánerőforrás 15](#_Toc171005482)

[Kötelezettségek és felelősség 15](#_Toc171005483)

[Az egyenlő bánásmód szabályai 15](#_Toc171005484)

[További feladatok: 16](#_Toc171005485)

[PEDAGÓGIAI IRÁNYELVEK 17](#_Toc171005486)

[Kommunikációs nevelés 17](#_Toc171005487)

[Érzelmi nevelés, szocializáció 17](#_Toc171005488)

[Egészséges életmódra nevelés 17](#_Toc171005489)

[Társadalmi érzékenység tudatos fejlesztése 18](#_Toc171005490)

[EGYÜTTMŰKÖDÉS KIALAKÍTÁSA A PROGRAM ÉRDEKÉBEN 18](#_Toc171005491)

[Gyermekvédelemmel, az egészségügyi ellátással való együttműködés; szociális segítségnyújtás 18](#_Toc171005492)

[A szociális ellátórendszerrel való aktív együttműködés 19](#_Toc171005493)

[Szülőkkel való kapcsolattartás, együttműködés 19](#_Toc171005494)

[AZ ÓVODA – ISKOLA ÁTMENET TÁMOGATÁSA, AZ ISKOLAÉRETTSÉG ELÉRÉSÉT TÁMOGATÓ PEDAGÓGIAI MUNKA 20](#_Toc171005495)

[Különleges gondoskodást igénylő gyermekek 20](#_Toc171005496)

[Az egyéni bánásmód és differenciálás megvalósulása a pedagógiai gyakorlatban 21](#_Toc171005497)

[A fejlesztőpedagógiai megsegítés bevonása az óvodai, ellátásba 21](#_Toc171005498)

[Együttműködések kialakítása az óvodán kívüli szervezetekkel 22](#_Toc171005499)

[HÁTRÁNYOS HELYZETŰ, HALMOZOTTAN HÁTRÁNYOS HELYZETŰ GYERMEKEK MEGSEGÍTÉSE 23](#_Toc171005500)

[Kiemelt feladataink 24](#_Toc171005501)

[TEHETSÉGGONDOZÁS 25](#_Toc171005502)

[Az eredményességet biztosító szempontok 26](#_Toc171005503)

[ZÁRÓ GONDOLATOK: 27](#_Toc171005504)

Óvodai fejlesztő program

Csongrádi Óvodák Igazgatósága

# Bevezető:

20/2012. (VIII. 31.) EMMI rendelet

173. § (1) Az óvoda a hátrányos helyzetű gyermekek számára az oktatásért felelős miniszter által kiadott személyiségfejlesztő, tehetséggondozó, felzárkóztató program szerint óvodai fejlesztő programot szervez. Az óvodai fejlesztő programban az a gyermek vehet részt, aki a Gyvt. 67/A. § alapján, figyelemmel a Gyvt. 161/Q. §-ában foglaltakra hátrányos helyzetűnek minősül. A tagintézmény-igazgató felveheti az óvodai fejlesztő programba azt a gyermeket is, aki nem hátrányos helyzetű, feltéve, hogy a gyermek rendszeres gyermekvédelmi kedvezményben részesül. Az így felvehető gyermekek létszáma azonban nem haladhatja meg - tört létszám esetén felfelé kerekítve - az adott csoportba felvett, óvodai felkészítésben részt vevő gyermekek létszámának tizenöt százalékát.

(2) Az óvodai fejlesztő program keretében - a gyermek igényéhez igazodva - biztosítja az óvoda a) a gyermek fejlesztésével kapcsolatos pedagógiai feladatokat,

b) a szociális hátrányok enyhítését segítő pedagógiai tevékenységet,

c) az együttműködések kialakítását azokkal a szolgálatokkal, amelyek a gyermekek óvodai nevelése során a szülőket támogatják, és a gyermekek számára szolgáltatásokat biztosítanak.

Intézményünk változatos és korszerű nevelési módszereket alkalmaz, mely alkalmas arra, hogy a hátrányos helyzetű, veszélyeztetett gyermekek számára is magas színvonalú nevelőmunkát végezzen.

Jelen program ennek előmozdítása érdekében jött létre a Csongrádi Óvodák Igazgatósága Pedagógia programjának mellékleteként.

Csongrád város nem tartozik ugyan a Kormány rendeletében meghatározott kedvezményezett vagy felzárkózó települések listájához, de előfordul olyan városrész, ahol esetenként a veszélyeztetett gyermekek száma meghaladja a 10%-ot egy-egy óvodában.

A pedagógusok új életpályájáról szóló 2023. évi LII. törvény bevezetése, rendelkezései kapcsán, esélyteremtési illetményrészre való jogosultság fennállhat a Csongrádi Óvodák Igazgatósága valamely tagintézményében.

2024. január 1-jétől hatályos rendelkezés így szól:

Púétv. 98. § (5) Ha a pedagógus, valamint a nevelő-oktató munkát közvetlenül segítő munkakörben foglalkoztatott köznevelési foglalkoztatotti jogviszonyban álló

a) a Kormány rendeletében meghatározott kedvezményezett településen vagy felzárkózó településen lévő köznevelési feladatellátási helyen dolgozik, vagy

b) az a) pont hatálya alá nem tartozó településen dolgozik, és a feladatellátási helyen a hátrányos helyzetű gyermekek, tanulók, vagy a halmozottan hátrányos helyzetű gyermekek, tanulók külön vagy együttesen számított aránya eléri a tíz százalékot, és a pedagógus a nevelési-oktatási intézmények működéséről és a köznevelési intézmények névhasználatáról szóló miniszteri rendeletben meghatározott képességkibontakoztató, integrációs felkészítés vagy óvodai fejlesztő program keretébe tartozó feladatokat lát el, akkor a havi illetményének pótlék és egyes köznevelési feladatokért járó megbízási díj nélküli összege húsz százalékával (esélyteremtési illetményrész) emelt összegű illetmény illeti meg.

A képességkibontakoztató, integrációs felkészítés vagy óvodai fejlesztő program folytatásának feltétele az, hogy ez a pedagógiai tevékenység megjelenjen az intézmény alapdokumentumaiban, pedagógiai programjában, valamint az intézmény közzétételi listájában. A képességkibontakoztató, integrációs felkészítés vagy óvodai fejlesztő program folytatását az előző évi októberi statisztika „különleges pedagógiai célok megvalósításához igazodó oktatásban részt vevő gyermekek, tanulók száma” adatlapja támasztja alá.

# A PROGRAM ALAPELVEI; A PEDAGÓGIAI KONCEPCIÓ

Az óvodai fejlesztő program célja a hátrányos és halmozottan hátrányos helyzetű gyermekek iskolai sikerességének megalapozása. Az óvodai nevelésnek különösen jelentős szerepe van az e csoportba tartozó gyermekek esetében, a készségekben jelentkező hiányok korai kialakulásának megelőzésében. A minőségi óvodai neveléshez való hozzáférés az esélyteremtés fontos eszköze.

A gyermekek ezekben életéveikben sajátítják el az egész életen át tartó tanulást megalapozó képességeket.

A tanulás egymásra épülő folyamat; a kompetenciafejlesztés és a sikeres tanulmányi előrehaladás előfeltételei a korai életévekben megszerzett szilárd alapok.

# A program célcsoportja

Az óvodai fejlesztő programban az a gyermek vehet részt, aki a gyermekek védelméről és a gyámügyi igazgatásról szóló 1997. évi XXXI. törvény 67/A § alapján – figyelemmel a törvény 161/Q §-ában foglaltakra – hátrányos helyzetűnek minősül.

Felvehető az óvodai fejlesztő programba az a gyermek is, aki nem hátrányos helyzetű, feltéve, hogy a gyermek rendszeres gyermekvédelmi kedvezményben részesül.

## Cél

Célunk, hogy biztosítsuk az óvodáinkon belül az egyenlő bánásmód elvének teljes körű érvényesülését, az esélyegyenlőség előmozdítását az intézmény gyermeke számára.

Célunk a diszkriminációmentesség, a szegregációmentesség, a különleges bánásmódot igénylő gyermekek nevelési-oktatási, és társadalmi integrációjának támogatása.

Az emberi méltóság tiszteletben tartása

A 2003. évi CXXV. törvény preambuluma értelmében minden embernek joga van ahhoz, hogy egyenlő méltóságú személyként élhessen. Az Alsó- Tisza-menti Többcélú Óvodák és Mini Bölcsődék tiszteletben tartja a foglalkoztatottak és a Gyermekek emberi értékeit, méltóságát, egyediségét. Az óvoda és a bölcsőde a saját és a foglalkoztatottak érdekeit figyelembe véve, azokat összeegyeztetve olyan munkakörülményeket, munkahelyi légkört alakít ki, amelyek ezeknek az alapvető értékeknek a megőrzéséhez és megerősítéséhez hozzájárulnak.

A megkülönböztetés tilalma: az egyenlő bánásmód követelménye

Kötelezettséget vállalunk és tiltunk minden közvetlen és közvetett hátrányos megkülönböztetést, amely egy gyermek vagy csoport valós, vagy vélt jellemzői, így: neme, faji hovatartozása, bőrszíne, nemzetisége, nemzeti vagy etnikai kisebbséghez való tartozása, anyanyelve, fogyatékossága, egészségi állapota, tulajdonsága vagy jellemzője (alapján hátrányos helyzetbe hoz.

Tiltjuk a jogellenes elkülönítés és megtorlás alkalmazásának minden formáját.

## Feladataink:

Nevelési szemléletünk fókuszában a gyermek- és családközpontúság áll.

Fontos feladatnak tartjuk, ösztönzzük az együttműködések kialakítását azokkal a szolgálatokkal, melyek a szülőket támogatják, számukra erőforrást jelentenek, illetve a gyermekeknek szolgáltatásokat biztosítanak.

* A másság elfogadására ösztönzünk. Minden gyermek más, a fogyatékosság is csak egy változata ennek a másságnak. Mindenkinek joga van ahhoz, hogy másságával együtt teljes értékűként fogadjuk el őt.
* Támogatjuk a befogadó szemléletet. A többségi gyermek és felnőtt közösség az együttélés során olyan humán értékekkel gazdagodjon, mint elfogadás, tolerancia, segítőkészség, értékelődjön fel az egészség, mint érték. A többségi óvodások az integrálás közben olyan többlethez jutnak, amit más módon nem tudnának megtanulni: természetessé válik számukra az elfogadás, észrevétlenül alakul ki bennük a segítőkészség. Minél kisebb korban kerül sor az együtt nevelődésre, annál könnyebben tudnak alkalmazkodni a sajátos nevelési igényű társaikhoz.
* A sajátos szükségletű gyermek joga, hogy egyediségéből adódóan a neki megfelelő, személyes bánásmódban részesüljön.
* Feladatunknak tekintjük, hogy a differenciált bánásmód által megteremtsük az optimális feltételeket mindenkinek, hogy a maga ütemében, a maga képességei szerint a lehető legjobban ki tudjon bontakozni.
* A gyermek szükségleteihez adaptált és érzelmi biztonságot nyújtó környezetet igyekszünk teremteni, ami lehetővé teszi a sérülés specifikus módszerek és eszközök alkalmazását.
* A szülőkkel való szoros együttműködésre minden esetben törekszünk.
* Fontos feladatunknak tekintjük, hogy a gyermeki boldogságot, testi-lelki egészség megóvását.
* Hisszük, hogy mindezt játék- és mozgásközpontú tevékenységek biztosításával, a természet megismertetésével, megszerettetésével, annak védelmével és tiszteletben tartásával való tudatosításával érhetjük el.
* Kiemelt figyelmet fordítunk az óvodai, felvételnél az oktató-nevelő munka gyakorlatánál, a gyerekek egyéni fejlesztésénél, az értékelésnél, a feladatok differenciált kiválasztásánál és alkalmazásánál az egyenlő bánásmód és esélyteremtés elvére.
* Különös figyelmet fordítunk a pedagógusok szakmai továbbképzésére, valamint a kapcsolattartásokra (szülők, segítők, szakmai és társadalmi környezet).
* Kiemelten kezeljük a hátrányos helyzetből származó lemaradásokat.
* Igyekszünk szakszerű, a gyermek társadalmi helyzetére érzékeny pedagógiai szemlélettel és módszerekkel, a szülőket partnerré téve, velük együttműködve – sikeres ellensúlyozni a gyermekeket ért negatív hatásokat.
* Kiemelt figyelmet fordítunk az egyenlő bánásmód alkalmazására.

# A program alkalmazásának feltételei, a program megvalósításának feltételrendszere

Jelen óvodai fejlesztő program kiindulópontját a Csongrádi Óvodák Igazgatósága Pedagógiai Programjának helyzetelemzése adja.

A fejlesztő program kereteit az Óvodai nevelés országos alapprogramja (ONAP) szerint töltöttük meg tartalommal.

Kiemelt figyelem vagyunk az együttnevelést támogató pedagógiai módszerekre, kompetenciafejlesztő pedagógiai tevékenységekre:

## Nevelést segítő eszközeink:

* az óvodai fejlesztő program szerint a gyermek fejlesztésével kapcsolatos pedagógiai feladatok, a szociális hátrányok enyhítését segítő pedagógiai tevékenység megvalósításának alapjául szolgáló minél teljesebb állapotfelmérés a gyermek óvodába lépésekor,
* egyéni haladási ütemet figyelembe vevő differenciálás, változatos munkamódszerek, az esélyteremtést, hátránykompenzációt támogató pedagógiai gyakorlat alkalmazása a gyermek személyiségének minél teljesebb kibontakoztatása és fejlődése, az iskolai sikeresség megalapozása érdekében,
* a gyermekek kreativitására, mozgásra, zenére épülő fejlesztő tevékenységek, komplex művészeti programok, valamint a gyermek érdeklődésére, kíváncsiságára, tapasztalataira, élményeire és ismereteire alapozó tevékenységek,
* a családdal történő partneri együttműködést támogató módszerek alkalmazása,
* egészségnevelést támogató foglalkozások,
* az együttnevelést támogató foglalkozások, szabadidős tevékenységek szülők, családok bevonásával,
* egyéni fejlesztési terv készítése (Az egyéni fejlesztési terv meghatározza a szociális hátrányok enyhítését segítő pedagógiai tevékenységet, a szülőket támogató és a gyermek számára a megfelelő fejlődéséhez szükséges szolgáltatásokat biztosító ellátásokat; a gyermek fejlődése támogatásának és a differenciálás megszervezésének alapjául szolgál, segíti a gyermek fejlődését és a pedagógus előrehaladását, a gyermek előrehaladását támogató további fejlesztési irányok meghatározásához támpontot kínál. Tartalmazza többek között a gyermek fejlődésének szempontjából releváns, lényeges információkat, a teljesítmény növelése és a személyiség fejlesztése érdekében hozott döntéseket, célkitűzéseket).

## A program megvalósításához, segítő partnereink, szakmai együttműködési formák:

1. nevelőtestületi műhely
2. esetmegbeszélések
3. hospitálások,
4. az egy óvodai csoportban dolgozók megbeszélései

Fontosnak tartjuk, hogy együttműködést alakítsunk ki a védőnői hálózattal.

A gyermek fejlődése, képességeinek minél teljesebb kibontakoztatása, az iskola megkezdéséhez szükséges fejlettség elérése érdekében kiemelt feladatként kezeljük:

* Kapcsolattartás a helyi pedagógiai szakszolgálattal.
* Szakmai együttműködés a Gyermekjóléti szolgálattal, a családok és a gyermekek szociális helyzetének javítása, támogatása érdekében.
* Az óvodán kívüli partneri kapcsolatokat szabadidős tevékenységek, programok szervezésével, valamint a felkészítésbe bevont gyermekek szüleinek, családjának részvételével, továbbá a Családsegítő szolgálattal, a védőnői, háziorvosi, gyermek fogorvosi szolgálattal, a helyi önkormányzattal és a helyi nemzetiségi roma önkormányzattal erősítjük.
* A családoknak rendszeres tájékoztatást adunk a gyermek fejlődéséről, erősségeiről és a fejlesztendő képességekről. Ehhez a családokkal közösen végzett tevékenységeknek, foglalkozásoknak, programoknak kell társulniuk (pl. az egyéni fejlesztési tervben rögzítettek megbeszélése, a gyermek alkotásainak bemutatása).

A program részei, összetevői

Az óvodai fejlesztő program keretében az óvoda – a gyermek igényéhez igazodva – biztosítja a gyermek fejlesztésével kapcsolatos pedagógiai feladatokat, a szociális hátrányok enyhítését segítő pedagógiai tevékenységet (pl. a programban részt vevő gyermekek kulturális és sportrendezvényeken, foglalkozásokon való részvételének biztosítása), illetve az együttműködések kialakítását azokkal a szolgálatokkal, amelyek a gyermekek óvodai nevelése során a szülőket támogatják és a gyermekek számára szolgáltatásokat biztosítanak.

## Az óvoda feladata a fejlesztő program megvalósításában:

Az óvodai fejlesztő program keretében – a gyermek igényéhez igazodva – biztosítja az óvoda

a) a gyermek fejlesztésével kapcsolatos pedagógiai feladatokat,

b) a szociális hátrányok enyhítését segítő pedagógiai tevékenységet,

c) az együttműködések kialakítását azokkal a szolgálatokkal, amelyek a gyermekek óvodai

nevelése során a szülőket támogatják, és a gyermekek számára szolgáltatásokat biztosítanak.

## A pedagógus feladata a fejlesztő program megvalósításában:

A programnak megfeleltethető tevékenységek megvalósítása:

- így egyéni fejlesztési terv készítése és ennek alapján történő képességfejlesztés,

- együttműködést támogató, szociális képességeket fejlesztő módszerek alkalmazása a

gyermekek nevelésében,

- a gyermek fejlődését segítő más szakemberekkel történő együttműködés,

- a gyermekek differenciált, fejlesztő értékelése, a családjaikkal történő rendszeres

kapcsolattartás.

A fejlesztő program keretében **a pedagógus feladata többek között egyéni fejlesztési terv készítése** és ennek alapján történő képességfejlesztés, együttműködést támogató, szociális képességeket fejlesztő módszerek alkalmazása a gyermekek nevelésében, a gyermek fejlődését segítő más szakemberekkel történő együttműködés, a gyermekek differenciált, fejlesztő értékelése, illetve a családjaikkal történő rendszeres kapcsolattartás.

Fontos eleme a programnak az óvoda-iskola átmenet segítése, így az iskolai élet megkezdéséhez szükséges fejlettség elérését támogató pedagógiai tevékenységek – a tanuláshoz szükséges képességek megalapozása, a tanulási nehézség kialakulásának megelőzését, a testi, lelki és szociális érettség elérését segítő pedagógiai tevékenységek megvalósítása. Ide kapcsolódnak olyan tevékenységek is, mint a beiskolázás segítése a helyi (kötelező felvételt biztosító) iskolákkal való kapcsolattartással – közös programok, iskolai tájékoztató napok szervezése, közös óvoda-iskola átmenetet segítő program megvalósítása, esetmegbeszélések, stb. -, a beiskolázással kapcsolatos tudnivalók, információk családok felé történő közvetítésével – iskolakezdés feltételei, iskolaválasztás, hátrányos és halmozottan hátrányos helyzetű gyermekek előnyben részesítése a beiratkozás során, stb.

Javasolt figyelemmel kísérni, hogy a gyermek óvodai fejlődésével, valamint az általános iskolába lépéshez szükséges fejlettségével kapcsolatos adatok, információk a szülők, az érintett pedagógusok, támogató szakemberek számára rendelkezésre álljanak. Javasolt legalább az általános iskola első évfolyamának befejezéséig a gyermekek iskolai beilleszkedésének, előrehaladásának után követése.

# ALAPVETŐ FOGALMAK

Az egyenlő bánásmódról és az esélyegyenlőség előmozdításáról szóló 2003. évi CXXV. Törvény, valamint az 1993. évi LXXIX. Évi a közoktatásról szóló törvény előírja az óvodás korú gyermekek hátrányos megkülönböztetésének megelőzését, továbbá a közoktatásban résztvevő óvodás gyermekek esélyegyenlőségének megteremtését. Magyarországon elsőként ez a törvény határozza meg az egyenlő bánásmódot sértő magatartások formáit, az eljárás különös szabályait, a jogsértőkkel szemben alkalmazható szankciókat.

## Egyenlő bánásmód

Az egyenlő bánásmód követelménye azt a kötelezettséget foglalja magában, hogy mindenki tartózkodjék az emberi méltóságot sértő diszkriminációs magatartástól, az állam pedig köteles gondoskodni a jogérvényesítés jogszabályi és intézményi feltételeinek, megteremtéséről és fenntartásáról.

## Esélyegyenlőség

Az esélyegyenlőség elvének érvényesítése több az egyenlő bánásmód biztosításánál és a diszkrimináció tilalmánál, mert magába foglal olyan célzott fejlesztéseket is, amelyek az esélyegyenlőtlenség, illetve annak okai felszámolását célozzák. Az esélyegyenlőség elsősorban olyan strukturális kereteket jelent, amelyek mindenki számára fizikai hozzáférést biztosítanak. Ez a hozzáférés – az európai országokhoz hasonlóan nálunk is – jogilag szabályozott: ezt célozza az Egyenlő bánásmódról szóló törvény

Az esélyegyenlőségi intézkedések olyan tevékenységek, amelyek közvetlen és pozitív hatással vannak a releváns jogszabályokban nevesített célcsoportok életminőségére. Kétféle esélyegyenlőségi intézkedést különböztetünk meg: a kiemelt- és az átlagos jelentőségűeket. A kiemelt jelentőségű esélyegyenlőségi intézkedések, megoldások alapvetően fontosak a hátrányos helyzetű, esélyegyenlőségi célcsoportokba tartozó személyek helyzetének javításában, a szervezet esélyegyenlőségi kultúrájának fejlesztésében, míg az átlagos jelentőségűek kiegészítik, bővítik a fő vállalásokat, hozzáadott értékkel bírnak.

## Hátrányos megkülönböztetés

Közvetlen hátrányos megkülönböztetésnek minősül az olyan rendelkezés, amelynek eredményeként egy személy vagy csoport valós vagy vélt

a) neme,

b) faji hovatartozása,

c) bőrszíne,

d) nemzetisége,

e) nemzetiséghez való tartozása,

f) anyanyelve,

g) fogyatékossága,

h) egészségi állapota,

i) vallási vagy világnézeti meggyőződése,

j) politikai vagy más véleménye,

k) családi állapota,

l) anyasága (terhessége) vagy apasága,

m) szexuális irányultsága,

n) nemi identitása,

o) életkora,

p) társadalmi származása,

q) vagyoni helyzete,

r) foglalkoztatási jogviszonyának vagy munkavégzésre irányuló egyéb jogviszonyának részmunkaidős jellege, illetve határozott időtartama,

s) érdekképviselethez való tartozása,

t) egyéb helyzete, tulajdonsága vagy jellemzője (a továbbiakban együtt: tulajdonsága) miatt részesül kedvezőtlenebb bánásmódban, mint amelyben más, összehasonlítható helyzetben levő személy vagy csoport részesül, részesült vagy részesülne.

Közvetett hátrányos megkülönböztetésnek minősül az a közvetlen hátrányos megkülönböztetésnek nem minősülő, látszólag az egyenlő bánásmód követelményének megfelelő rendelkezés, amely a 8. §-ban meghatározott tulajdonságokkal rendelkező egyes személyeket vagy csoportokat lényegesen nagyobb arányban hátrányosabb helyzetbe hoz, mint amelyben más, összehasonlítható helyzetben lévő személy vagy csoport volt, van vagy lenne.

## Kiemelt figyelmet igényélő gyermek

a) különleges bánásmódot igénylő gyermek:

• aa) SNI - sajátos nevelési igényű gyermek, tanuló,

• ab) BTM - beilleszkedési, tanulási, magatartási nehézséggel küzdő gyermek, tanuló

• ac) kiemelten tehetséges gyermek, tanuló,

b) hátrányos és halmozottan hátrányos helyzetű gyermek, tanuló

Kiemelt figyelmet igénylő gyermek az egészségügyi problémával, krónikus betegséggel küzdő, a családilag terhelt gyermek is.

## Beilleszkedési – tanulási - magatartási nehézség (BTM)

Az a különleges bánásmódot igénylő gyermek, tanuló, aki a Szakértői Bizottság szakértői véleménye alapján az életkorához viszonyítottan jelentősen alul teljesít, társas kapcsolati problémákkal, tanulási, magatartásszabályozási problémákkal küzd, közösségbe való beilleszkedése tovább személyiségfejlődése nehezített vagy sajátos tendenciákat mutat.

Az elmaradás jelentős, mert a gyermek szellemi és lelki fejlődését, tanulását, lelki életét hátráltatja, a gyermek környezete a szokásos pedagógiai/szülői eszközökkel a problémát orvosolni nem tudja. Ugyanakkor ez az elmaradás/sajátosság a sajátos nevelési igény szintjét nem éri el.

## Sajátos nevelési igény (SNI)

Az a különleges bánásmódot igénylő gyermek, tanuló, aki a szakértői bizottság szakértői véleménye alapján

• testi, mozgásszervi fogyatékos

• érzékszervi fogyatékos (vak, gyengénlátó, siket, nagyothalló)

• értelmi fogyatékos (enyhe fokú, középsúlyos)

• beszédfogyatékos

• autizmus spektrum zavarral élő

• halmozottan fogyatékos

• tanulásban tartósan, súlyosan akadályozott

A sajátos nevelési igény kifejezi

a) a gyermek életkori sajátosságainak a fogyatékosság által okozott részleges vagy teljes körű módosulását,

b) a képességek részleges vagy teljes kiesését, fejletlenségét, eltérő ütemű fejleszthetőségét. A megismerés, vagy a viselkedés zavara miatt a tanulásban tartósan és súlyosan akadályozott tanulók

## Fogyatékosság

Biológiai állapot megváltozása, a testi, idegrendszeri tulajdonságterületek körében fennálló visszafordíthatatlan sérülés, károsodás, defektus. A fogyatékosság jelöli meg azt a tulajdonságot vagy tulajdonságcsoportot, amely rászorulttá teszi a gyermeket a gyógypedagógia ellátására.

Ennek megfelelően a főcsoportok a következők:

• értelmi fogyatékosok

• hallási fogyatékosok,

• látási fogyatékosok,

• beszédfogyatékosok,

• mozgásfogyatékosok,

• érzelmi, akarati fogyatékosok,

• halmozottan fogyatékosok.

## Veszélyeztetettség

A gyermekek védelméről és a gyámügyi igazgatásról szóló 1997. évi XXXI. tv. 5. §.-a szerint a veszélyeztetettség „olyan – magatartás, mulasztás vagy körülmény következtében kialakult – állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza”.

Egy lehetséges megközelítés az alábbi kategóriákat jelöli meg:

* + az alkoholista, züllött, elmebeteg, pszichopata, krónikusan beteg szülő gyermeke,
  + a felbomlott és ezáltal talaját vesztett család elhanyagolt gyermeke,
  + a tartósan kirívó magatartású, gyermek,
  + a tanulásban lemaradt, gyermek…

## Hátrányos helyzet, halmozottan hátrányos helyzet

Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

* a szülő vagy a családba fogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családba fogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,
* a szülő vagy a családba fogadó gyám alacsony foglalkoztatottsága, ha a gyermeket nevelő szülők bármelyikéről vagy a családba fogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy, a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.
* Halmozottan hátrányos helyzetű (HHH): Az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az a)- c)pontjaiban meghatározott körülmények közül legalább kettő fennáll.

## Tartós betegség, egészségügyi problémák

Krónikus betegségek:

pl. asztma, súlyos allergia, immunrendszer működési zavara, szívproblémák, cukorbetegség, nyitott gerinc, epilepszia, vérzékenység; cukorbetegség stb.

A fenti betegségek tünetei és súlyossága közötti különbségek ellenére a krónikus betegségben szenvedő gyermekeknek lehet: fájdalom és kellemetlenség érzése; gátolt növekedés és fejlődés; rendszeres orvosi és kórházi ellenőrzés; naponta ismétlődő orvosi ellátás, gyógyszeres kezelés szükségessége (néha fájdalmas és kellemetlen kezelésekkel); kevesebb lehetőség a játékra a többi gyermekkel.

A testi különbségek miatt a kortársak kiközösíthetik a beteg gyermeket, a gyermek maga is gyakran szorongással, frusztrációkkal terhelt. A család számára a gyermek krónikus betegsége fájdalmas csalódáshoz vezethet a gyermekről alkotott álmaikkal szemben.

A beteg gyermekkel töltött idő miatt a testvéreknek az lehet az élménye, hogy szüleik kevesebbet foglalkoznak velük, ennek okát gyakran félre értelmezik. A családra általában nagy anyagi terhet ró a gyermek kezelése, gyógyszerezése, nem beszélve, hogy sok aggodalommal, bizonytalan jövőképpel is számolniuk kell. A társadalmi kirekesztés, és elszigetelődés is veszélyezteti a beteg gyermeket nevelő családokat. A gyermeken külsőleg is látszó állapotok, mint például ajakhasadék vagy vízfejűség komoly önértékelési problémákhoz vezethet.

## Allergiák

Az óvodában előforduló leggyakoribbak ezek közül: étel-, csípés-, pollen-, por-, poratka allergia. Az ételallergiák, -intoleranciák gyakori tünetei: felső-légúti betegségek, kiütések és egyéb bőrproblémák, ekcéma, alhasi görcs és fájdalom, hányás, hasmenés, székrekedés, általános gyengeség és fáradtság, viselkedéses problémák (hypermotilitás, figyelmi nehézség), légzési nehézség, bőrpír. Az ételintoleráns gyermek immunrendszere az ételt test-idegennek érzékeli és antitestet termel ellene. Az IgG antitestek az étel allergénekkel komplexet alakítanak ki, melyek a szervezet, különböző helyein lerakódva gyulladást okoznak és károsítják a szöveteket. Az IgG antitest termelődést kiváltó ételreakciót ételintoleranciának nevezzük, megkülönböztetve a klasszikus, gyors lefolyású és heves IgE antitestet termelő ételallergiától. Ételallergia esetén a tünetek röviddel az étkezés után, míg ételintolerancia esetén a tünetek jóval később jelentkeznek.

## Integráció

Az integráció, integrálás a speciális nevelési szükségletű gyermekeknek a nem fogyatékosok közé való beilleszkedésére vonatkozik. Szoros összefüggésben áll az esélyegyenlőség biztosításával - mindenki számára nyitottá teszi a nevelési-oktatási intézményeket, tekintet nélkül egyesek akadályozottságára. Az integráció egy folyamat, melyben a sajátos nevelési igényű és ép gyermekek együtt vesznek részt az intézményi nevelésben-oktatásban.

## Inklúzió

Jelentése befogadás. A hivatalos dokumentumok gyakran keverik a két kifejezést integráció - inklúzió. Kiindulási alapja az egyéni differenciálás. A befogadott fogyatékos gyermek nemcsak jelen van, hanem a közösség szerves része, van saját szerepe, kompetenciája. Másságát elfogadják, tisztelik, sajátos nevelési igényeit maximálisan figyelembe veszik, annak megfelelő fejlesztést biztosítanak számára.

# HELYZETELEMZÉS

A Csongrádi Óvodák Igazgatósága 6 tagintézménnyel rendelkezik, melyek ellátják a város kisgyermekeinek 2,5 éves kortól az iskola megkezdéséig a gondozását, nevelését, képességei kibontakoztatását és fejlesztését. ld. pedagógiai program

Integrált nevelés keretében foglalkozunk a hátrányos, halmozottan hátrányos helyzetű, a beilleszkedési nehézségekkel küzdő és a sajátos nevelési igényű gyerekekkel. Intézményünkben az inkluzív, befogadó pedagógiai szemlélet és gyakorlat érvényesül, fontos értékünk a sokszínűség, amelyet nevelési programunk tükröz. A közös alapelvek, értékek és célok mellett az egyéni speciális tartalmak is megfogalmazódnak.

Kapcsolattartásunk az iskolákkal szoros, közös rendezvények programok teszik színessé, valamint egymásra épülő, így az óvoda-iskola átmenet zökkenőmentes. Gyermekeink mindennapjait sokszínű programokkal tesszük élményszerűvé.

A szülőkkel való kapcsolat elmélyítése érdekében sokféle találkozási, együttműködési lehetőséget szervezünk.

Biztosítjuk, hogy az általunk gondozott-nevelt gyermekek a mindennapjaikat szeretetteljes, nyugodt légkörben éljék. A Program megvalósításának alapfeltétele a biztonságos, barátságos, esztétikus, gyermekközpontú és családcentrikus környezet és tárgyi eszközrendszer.

Tudatosan törekszünk az esélyteremtésre, a negatív hatások mérséklésére, a pozitív hatások felerősítésére, a hátrányok csökkentésére.

## Humánerőforrás

Minden tagóvodában megfelelő képzettséggel rendelkező munkavállalók segítik az óvodai nevelést.

## Kötelezettségek és felelősség

Az igazgató felelős azért, hogy az intézmény minden dolgozója, gyermeke, a gyermekek szülei és a társadalmi partnerek számára elérhető legyen az Óvodai fejlesztő program. Ismerjék és kövessék a benne foglaltakat. Az ő felelőssége annak a biztosítása is, hogy az intézmény dolgozói minden ponton megkapják a szükséges felkészítést és segítséget a program végrehajtásához. Az egyenlő bánásmód elvét sértő esetekben meg kell tennie a szükséges lépéseket.

Az igazgató felelős az Óvodai fejlesztő program megvalósításának koordinálásáért, a program végrehajtásának nyomon követéséért, és az esetleges panaszok kivizsgálásáért.

Nevelőtestületünk minden tagja felelős azért, hogy tisztában legyen az egyenlő bánásmódra és esélyegyenlőségre vonatkozó jogi előírásokkal, biztosítsa a diszkriminációmentes nevelést, a befogadó és toleráns légkört, és megragadjon minden alkalmat, hogy az esélyegyenlőséggel kapcsolatos ismereteit bővítő képzésen, egyéb programon részt vegyen.

A nevelőtestület minden tagjának felelőssége továbbá, hogy ismerje a Programban foglaltakat, és közre működjön annak megvalósításában; illetve gond esetén jelezze azt a felettesének, illetve az illetékes munkatársának.

Minden, az intézménnyel szerződéses viszonyban álló, szolgáltatást nyújtó fél felelőssége, hogy ismerje az intézmény óvodai fejlesztő programját, és magára nézve is kötelezőnek tartsa azt.

# Az egyenlő bánásmód szabályai

Az Óvoda nevelés országos alapprogramja kiemeli: „A gyermeket - mint fejlődő személyiséget - szeretetteljes gondoskodás és különleges védelem illeti meg. A gyermek nevelése elsősorban a család joga és kötelessége, s ebben az óvodák kiegészítő, esetenként hátránycsökkentő szerepet töltenek be.”

Óvodáinkban a személyiség fejlesztése alapfeladat. Óvodai nevelésünk a gyermeki személyiség teljes kibontakozásának elősegítésére irányul, tiszteletben tartva az emberi és a gyermekeket megillető jogokat. Szemléletünk gyermekközpontú, befogadó jellegű, ennek megfelelően a gyermeki személyiség kibontakozásának elősegítésére törekszik, biztosítva minden gyermek számára, hogy egyformán magas színvonalú és szeretetteljes nevelésben részesüljön, s meglévő hátrányai csökkenjenek. Nem adunk helyet semmiféle előítélet kibontakozásának.

Célunk, hogy a bármiféle hátránnyal küzdő gyermekeket segítse, esélyeiket javítsa, az életkori és egyéni sajátosságok valamint az eltérő fejlődési ütem figyelembevételével.

Gondoskodunk a testi, a szociális és az értelmi képességek egyéni és életkor-specifikus alakításáról; a gyermeki közösségben végezhető sokszínű - az életkornak és fejlettségnek megfelelő - tevékenységekről, az emberi értékek közvetítéséről; a gyermek egészséges fejlődéséhez és fejlesztéséhez szükséges személyi, tárgyi környezetről.

A nemzetiséghez tartozó gyermekek óvodai és bölcsődei nevelésében támogatjuk önazonosságuk megőrzését, ápolását. Óvodánk egyszerre segíti a gyermekek erkölcsi, szociális érzékenységének fejlődését, éntudatának alakulását, serkenti önkifejezésüket.

## További feladatok:

Alapelvünk a személyiségközpontú szemlélet, ezen belül is: a differenciálás minden óvodás gyermek szükséglete. Az egyéni bánásmód magában foglalja a prevenciót, a korrekciót és a tehetséggondozást, melynek érdekében a felnőtt által kezdeményezett tevékenységi formákat a gyermek szükségletéből, érdeklődéséből indítja, és arra alapozza. Ehhez az kell, hogy minél többet megtudjunk egy gyermekről, hogy az egyéni fejlődéséhez és fejlesztéséhez biztosítva legyenek a megfelelő feltételek és módszerek.

Programunk jó mintája annak, hogy az igazán hatékony fejlesztést csak a nevelési területek egymásra épülésével, a közöttük lévő kapcsolódási lehetőségek felismerésével lehet megvalósítani.

* A szülőkkel a gyermek fejlődésére vonatkozó anamnézis lapot töltetünk ki. Az anamnézis kitér a gyermek születésének körülményeire, a csecsemőkori fejlődésére, a kisgyermekkori fejlődésére, az óvodába lépéskori jellemzőkre, a család szerkezetére, a szülők iskolai végzettségére, a lakáskörülményekre, a család nevelési elveire.
* A tagóvoda gyermekvédelmi felelőse különös figyelemmel kíséri a családok, gyermekek helyzetét, folyamatosan kapcsolatot tart, együttműködik a szociális és gyermekjóléti ellátások tekintetében illetékességgel és hatáskörrel bíró intézményekkel, szervezetekkel, részt vesz a gyermekvédelmi jelzőrendszer működtetésében.
* Minden gyermekről, különös figyelemmel a magatartási és részképesség-zavaros gyermekekről a csoportos óvodapedagógusok egyéni fejlettségmérő és fejlesztést, meghatározó lapot vezetnek, melyben az óvodai nevelés során évente tapasztalt változásokat rögzítik, meghatározzák a fejlesztési irányokat, és azok módszerének, eszközeinek szükségességét.
* Az óvoda a gyermek értelmi, beszéd-, hallás-, látás-, mozgásfejlődésének eredményét – szükség szerint, de legalább félévenként – rögzíti. Rögzíteni kell a gyermek fejlődését szolgáló intézkedéseket, megállapításokat, javaslatokat.
* Az intézmény, igazgatóján keresztül folyamatosan jelzi a fenntartó felé az intézmény elérését nehezítő esetleges körülményeket.
* Az intézmény lehetőséget biztosít a szülők, illetve a gondviselők részére a panasztételre. Az intézmény minden szülői, gondviselői panaszt kivizsgál, a panaszt és a vizsgálat eredményét írásban rögzíti. Tájékoztatja a fenntartót, és vizsgálat eredményének megállapításába a fenntartó képviselőjét és a panasztevő felet bevonja. A panasztételi eljárás lefolytatásáért és az eljárás eredményéből következő döntések végrehajtásáért az intézmény főigazgatója felel. A panasztételi eljárás eredményével szemben a panasztevő ellenvéleményt fogalmazhat meg, melyet rögzíteni és a döntéshez csatolni kell.
* A stratégiai dokumentumok vizsgálatát minden évben elvégezzük.
* Az intézmény biztosítja az óvodapedagógusok felkészítését, felkészültségük értékelését és folyamatos továbbképzésüket, különös tekintettel a differenciált tanulásszervezés, a szociális és családi problémák azonosítására.
* Biztosítjuk a gyermekek lelki védelmét, személyiségük, képességeik, készségeik fejlesztését, kibontakoztatását. Az óvodában logopédus, gyógypedagógus, fejlesztőpedagógus szakemberek támogatják a gyerekek, családok harmonikus fejlődését, vesznek részt fejlesztésükben, megsegítésükben.

# PEDAGÓGIAI IRÁNYELVEK

### Kommunikációs nevelés

A gyermekek nevelése során különös gondot fordítunk a beszédkészség fejlesztésére, verbális és drámajátékok segítségével. Verbális gyakorlójátékainkkal ritmusérzéküket fejlesztjük, oldjuk a beszédgátlásokat. Mese-vers-dramatikus játékokkal fejlesztjük nyelvi kifejezőképességeiket, irodalmi műveink választásánál érvényesül a pedagógiai- pszichológiai, módszertani tudatosság.

### Érzelmi nevelés, szocializáció

Az óvodás korú gyermekek jellemző sajátossága a magatartás érzelmi vezéreltsége. Személyiségén belül az érzelmek dominálnak, ezért érezze, hogy biztonság, szeretetteljes, derűs légkör vegye körül. Pedagógiai munkánkat áthatja az odafigyelés, meghallgatás, a saját érzések elmondása, mások érzéseinek elfogadása, ezáltal gyermekeink örömteli optimizmusa fejlődik. A szociális és egyéni nevelés célja a gyermekek érdekeinek, tulajdonságaiknak, képességeiknek kibontakoztatása a közösség által, a közösség normáinak érvényesítésével. Óvodai életünket úgy szervezzük, hogy sok közös élmény, sok közös tevékenység történhessen, ezáltal erősödnek olyan erkölcsi tulajdonságok a gyermekekben, mint az együttérzés, figyelmesség, segítőkészség, önállóság, önfegyelem, pontosság, szorgalom, kitartás, szabálytartás, önzetlenség.

### Egészséges életmódra nevelés

Egészséges életmódra nevelésünk célja a gyermekek egészséges életvitel igényének kialakítása, testi fejlődésük elősegítése, egészségük védelme. Nagy hangsúlyt fektetünk a helyes higiénés szokások elsajátíttatására. Pedagógiai Programunk egészségfejlesztési programja is támogatja a fejlődést.

### Társadalmi érzékenység tudatos fejlesztése

A gyermekek óvodai nevelésük során a közösségi tevékenységekben hovatartozásuktól függetlenül vesznek részt, tehát a Pedagógiai Szakszolgálat szakvéleményével rendelkező beilleszkedési zavarral, tanulási, nehézséggel, magatartási rendellenességgel küzdő gyermekek

inkluzív pedagógiai módszerek alkalmazásával nevelődnek csoporttársaikkal együtt.

Együttműködésre építünk, ezáltal fejlesztjük a gyermekek társas készségeit. A pedagógusok olyan helyzeteket teremtenek, melyben nagyobb tere van a kooperációnak, mint a versengésnek, és fontosabb a közös érdek, mint az egyéni győzelem. A módszer részeként a pedagógusok a tanulási – tapasztalatszerzési folyamat anyagát általában egy hétre komplexen tervezik, melyben minden fejlesztési terület szoros kapcsolatban van egymással, egymásra épül. Egy-egy hétre lebontva tervezik a keretanyagot, majd a hét napjaira témakörtől, a gyermekek igényeitől, fejlettségétől függően beosztják a tevékenységeket. Minden nap más tartalom kap nagyobb hangsúlyt (vizuális nevelés, ének-zene, irodalmi nevelés, külső világ megismerése…) s ebbe, a hozzá leginkább logikusan köthető fejlesztési terület harmonikusan belesimul: pl. kommunikációs- szabály- és didaktikus játékok, környezetvédelem…stb. Ennek segítségével a különböző témák feldolgozása során lehetőség kínálkozik a gyermekek számára a gyakorlásra, a sokoldalú megközelítésre, megtapasztalásra, kísérletezésre, megfigyelésre, felfedezésre. Az óvodapedagógus kiemelt feladata, hogy úgy szervezze a gyermekek mindennapi életét, hogy az olyan inspiráló légkör legyen, mely segíti az ismeretek beépülését, összefüggések felismerését, tovább gondolását.

A tevékenységek, sokszínűségükkel a képességek széles körét ölelik át, minden helyzetben több lehetőséget kínálnak az önmegvalósítás és az önkifejezés területén, választási lehetőséget nyújtanak a tevékenységek tartalmában, az eszközökben és a képességszinthez igazodó feladatokban. Sokirányú tevékenységet biztosítunk a gyerekeknek, s ez által több érzékszervet mozgósítanak, tehát kiválóan alkalmasak az egyéni fejlesztésre is. Általa sok praktikus gondolkodási műveletre nyílik alkalom, melynek önbizalom-erősítő szerepe is van.

# EGYÜTTMŰKÖDÉS KIALAKÍTÁSA A PROGRAM ÉRDEKÉBEN

### Gyermekvédelemmel, az egészségügyi ellátással való együttműködés; szociális segítségnyújtás

Az intézmény különös figyelemmel kíséri a kiemelt figyelmet érdemlő gyermekek helyzetét, folyamatosan kapcsolatot tart, együttműködik a szakemberemberekkel, a szociális és gyermekjóléti ellátások tekintetében illetékességgel és hatáskörrel bíró intézményekkel, szervezetekkel, részt vesz a gyermekvédelmi jelzőrendszer működtetésében.

Az óvodásokat a védőnő rendszeresen vizsgálják, melybe beletartozik a szemészeti, ortopédiai szűrés, hallásvizsgálat. Az orvos kérésre kilátogat az intézménybe.

Egyes szülői értekezletek résztvevői a védőnő, illetve körzeti orvos akik egészségügyi felvilágosító tanácsadással segítik a szülőket gyermekeik egészségvédelmében. A kötelező és ajánlott oltások szükségességére minden esetben felhívják a szülők figyelmét.

A pedagógusok szükség esetén javasolják a gyermekek (látás-, hallás, fonológiai, immunológiai, fül-orr-gége) kivizsgálását, szakorvosi kontrollját.

### A szociális ellátórendszerrel való aktív együttműködés

• A szociálisan hátrányos helyzetű családok számára az intézmény gyermekvédelmi felelőse széleskörű információt ad a támogatási lehetőségekről.

### Szülőkkel való kapcsolattartás, együttműködés

Óvodáink családcentrikus, a család összetartó, értékközvetítő, örömforrást, biztonságot nyújtó erejét felértékeli. Igyekszünk sok területen nyitni, építeni a szülők együttműködésére – pl. közös kirándulások, ünnepek, a szülők bevonása a programokba.

A pedagógusok elengedhetetlen feladata a szülők erősségeinek észrevétele, szülői kompetenciájuk erősítése, felhasználása a nevelés során, ugyanakkor megfelelő érzékenységgel és tudatossággal kezelni a konfliktusos helyzeteket. Célunk, hogy a gyermek harmonikus fejlődése érdekében empatikusan támogassuk a szülőt, s ha kell, irányt mutassunk a nehézségek feloldásának mikéntjében. Óvodapedagógusaink fogadó óra keretein belül sok időt szentelnek a személyes megbeszéléseknek, aktívan együttműködnek az óvodai fejlesztőpedagógussal és kérdezik véleményüket, kérik segítségüket, irányítják hozzájuk a családokat.

Amit nyújtani tudunk:

* Egyéni beszélgetés felvétel előtt, ismerkedés
* Szülői tájékoztató,
* Szülői értekezletek – minden csoport részére évente több alkalommal
* Fogadó órák – minden csoport részére egyéni igények alapján fogadó órákon való részvételre lehetőséget biztosítunk a szülőknek, melyen gyermekeikről kérdezhetnek és tájékoztatást kapnak (tagintézmény-igazgató, óvodapedagógusok, fejlesztőpedagógusok) - A csoportos óvónők fogadó órán tájékoztatják a szülőket a gyermekek egyéni fejlettségéről.
* Családlátogatás: akik erre nyitottak, gyermeküket meglátogatják a pedagógusok otthonukban. Ez a helyzet a kölcsönös bizalmat erősíti (beengedés a családi szférába).
* Nyílt napok, játszódélutánok, munkadélutánok – minden csoport számára
* Faliújság, hirdetőtábla, közösségi megosztó oldal, zárt csoportok - rendszeres napi, vagy heti tájékoztatás.
* A szülők felkereshetik előzetes egyeztetés alapján az intézmény fejlesztőpedagógusát, logopédust, akikkel a gyermekeik ügyében konzultálhatnak.

# AZ ÓVODA – ISKOLA ÁTMENET TÁMOGATÁSA, AZ ISKOLAÉRETTSÉG ELÉRÉSÉT TÁMOGATÓ PEDAGÓGIAI MUNKA

A gyermek tankötelessé válásának évében az óvodapedagógusok kiemelt figyelmet fordítanak az iskolaérettség kritériumának meglétére, annak játékos mérésére. Az óvodai szakemberek (óvodapedagógus, logopédus, fejlesztőpedagógus) közösen alakítják ki az óvoda álláspontját a témában. Ha kérdések merülnek fel a döntés meghozatalában, a Csongrád- Csanád Vármegyei Pedagógiai Szakszolgálat Csongrádi Tagintézményének iskolaérettségi vizsgálatát kérjük.

Az általános iskolákkal való kapcsolatunk hosszú évek óta harmonikusan működik. A gyerekek fejlődésének után követése: Az óvodából kikerült iskolás gyermekek fejlődését az óvodapedagógusok nyomon követik, oly módon, hogy a környéken működő általános iskolák nyílt, bemutató óráin részt vesznek. A több éve tartó jó kapcsolat hatására, az óvónők az általános iskola első osztályában is figyelemmel kísérhetik a gyermek előmenetelét, a tanítók szóban tájékoztatják az óvodapedagógusokat a gyerekek előremeneteléről.

## Különleges gondoskodást igénylő gyermekek

Pedagógiai munkánk tartalmi elemei

• Befogadó, elfogadó szemlélet, attitűd

• Gyermekbarát, biztonságot nyújtó és szeretet árasztó környezet

• Szoros együttműködés a családokkal

• Az igazolatlan hiányzások minimalizálása; segítségnyújtás pályázatok megírásában,

közös problémamegoldás

• A szülők munkába állását lehetővé tévő nyitvatartás kialakítása

• A gyermekvédelmi felelős aktív, testre szabott segítő munkája a szülők számára

• Intézményi segítők bevonása a család megsegítésébe

• A nevelésben érintett külső szereplőkkel (gyerekorvos, védőnő, családsegítő, terapeuta,

fejlesztő) való széleskörű együttműködés

• Integrációt elősegítő csoportalakítás: heterogén összetételű csoportok kialakítása,

törvényi előírás betartása

• Hagyományos ismeretszerzési, bővítési, mélyítési tér- és időkeretek megváltoztatása

bevonása Új nevelési eljárások, módszerek, integrációt támogató új ismeretszervezési

eljárások alkalmazása a nevelés folyamatában

• Egyéni bánásmód mindenkire kiterjedő alkalmazása, egyénre szabott, tényleges

differenciálás Az óvodai nevelési célokat, környezetet, ellátási formákat adaptáljuk a

gyermek egyéni szükségletei szerint.

• Széleskörű, választható, érdeklődésre épülő tevékenységi és tapasztalatszerzési

lehetőségek biztosítása cselekvéses neveléssel

• Fejlettséget, hozott értékeket figyelembe vevő optimális fejlesztés, úgy hogy az

ismeretszerzés folyamatában a korrekció és felzárkóztatás mellett a harmonizálás

orientációs lehetőségét is alkalmazzuk

## Az egyéni bánásmód és differenciálás megvalósulása a pedagógiai gyakorlatban

* A hátrányokkal és az előnyökkel rendelkező, különleges bánásmódot igénylő gyermekek nevelése-oktatása az egyéni sajátosságokat figyelembe véve, azokhoz alkalmazkodva!
* A nevelés-oktatás individualizált, a gyermek szükségleteihez adaptált. Kialakítása a fejlődési/mentális kor, a szociális adaptáció, a képesség és készségprofil vizsgált egyenetlensége, a tanulási képességek és a járulékos problémák (pl. szenzoros túlérzékenység/ingerkeresés, speciális érdeklődés, kihívást jelentő viselkedés)
* A nevelési-oktatási folyamat olyan speciális tervezése, szervezése, megvalósítása, amikor a folyamat egy részében a különböző egyéni sajátosságokkal rendelkező gyerekek testre szabott feladatokat végeznek.
* Az eltérő fejlettségű gyermekeknek minden helyzetben joguk van más ütemben haladni.
* A vonatkozó kutatások egyértelműen támogatják az együttnevelést óvodáskorban, a specifikus támogatással megvalósuló együttnevelés pozitívan hat a gyermekek fejlődésére.

## A fejlesztőpedagógiai megsegítés bevonása az óvodai, ellátásba

Intézményünk segítő szakemberei – fejlesztőpedagógus, gyógypedagógus, logopédus, kapcsolatot tartva az óvodapedagógusokkal, kisgyermeknevelőkkel, egymással, és további társszakmák képviselőivel, s természetesen a szülőkkel, látják el az óvodai nevelés keretein belül a gyermekek fejlesztését, megsegítését.

Elsődleges feladatunk az intézménybe járó gyerekek és családjaik lelki egyensúlyának támogatása, a gyermekek készségeinek, képességeinek, személyiségének kibontakoztatása, fejlesztése, a pszichés akadályok keletkezezésének megelőzése, a tanulási, beilleszkedési, magatartási vagy érzelmi problémák kezelésében való közreműködés, továbbá a gyerekek, szülők, pedagógusok és kisgyermeknevelők kapcsolatának erősítése is. Csoportos megfigyelések és egyéni vizsgálatok, szűrések, illetve szülői, pedagógusi jelzések alapján foglalkozunk a fejlesztést, megsegítést igénylő gyerekekkel, családokkal, pedagógusokkal. Általános tapasztalat, hogy a ma tanköteles gyermekek egy nagyobb része gyengébb finommotorikával, éretlenebb szociális készségekkel (pl. önszabályozás, problémamegoldó gondolkodás, együttműködési készség) rendelkezik. Indokolt esetben komolyabb idegrendszeri éretlenség vagy pszichiátriai probléma, veszélyeztetettség, komolyabb családi kapcsolati anomáliák miatt egyéb intézményhez is szükséges elirányítani (folyamatos nyomon követessel) a gyermeket / családot.

Ellátásuk rendje, színtere

• közvetlen / közvetett (pedagóguson, szülőn keresztül) intervenciós tevékenység

• órarendszerű, rendszeres / az igényekhez igazodó, változó rend szerint

• Óvodai csoportban / Egyéni fejlesztés / Mikrocsoportos fejlesztés

• Folyamatos kapcsolattartás és konzultáció a szakemberekkel

• Folyamatos kapcsolattartás a Szülőkkel

• Az óvodapedagógusok, kisgyermeknevelők ez irányú szakmai felkészültségének biztosítása.

Az intézkedés leírása:

- a fejlesztőpedagógus év elején mérje fel az 5. életévüket betöltött gyermekek ellátási szükségletét

- a fejlesztőpedagógus ellátja a Szakszolgálat szakvéleménye alapján javasolt gyermekeket

- szoros együttműködés az óvodában dolgozó logopédussal, gyógypedagógussal

Az intézkedés felelőse: igazgató, tagintézmény-igazgató, óvodapedagógusok, fejlesztőpedagógus, logopédus, gyógypedagógus.

- lehetőség szerint csökkenjen az arra rászorulók és az ellátásban résztvevők közötti különbség

## Együttműködések kialakítása az óvodán kívüli szervezetekkel

* + A Pedagógiai Szakszolgálat folyamatos a kapcsolatunk. A gyermekek szakvéleményét, kontroll- és iskolaérettségi vizsgálatát írásos kérésre elvégzik. Több gyermek jár fejlesztésre, igénybe véve a szolgáltatást. A folyamatos konzultációt az óvoda fejlesztőpedagógusa nagymértékben segíti.
  + A helyi Pedagógiai Szakszolgálat biztosítja intézményünkben a logopédiai ellátást.

A gyermek szakértői vizsgálata az alábbi esetekben indokolt:

* a mozgás-, beszédfejlődésében elakadások, eltérések mutatkoznak kortársaihoz képest,
* a gyermek nehezen illeszkedik be kortárscsoportjába,
* a korábban jól teljesítő gyermek viselkedése megváltozik – tanulási, iskolai teljesítménye romlik, viselkedése megváltozik, az értelmi fejlődésében, a magatartásában a tanulása során általános nehézségek tapasztalhatóak, folyamatos kudarcélmények érik
* bizonytalan a környezete abban, hogy a gyermek fejlettsége eléri-e az iskolába lépéshez szükséges szintet,
* a gyermek bizonyos képességek terén korcsoportjához képest alulteljesít (mozgás, hallás, látás, beszéd stb. területén),
* vagy ha korábbi szakértői vélemények felülvizsgálata esedékes.

A Gyermekjóléti és Családsegítő szolgálat munkatársaival a kapcsolatot az intézmény gyermekvédelmi felelősei tartják. A családgondozókkal szükség esetén szóban vagy írásban konzultálunk, erről tájékoztatva a gyermeket ellátó óvodapedagógusokat, kisgyermeknevelőket, hogy hatékonyan segíthessék a gyermekvédelmi munkát. A jelzőrendszer belső és külső működését minden pedagógus ismeri, kötelezettségének eleget tesz.

Évente több alkalommal esetmegbeszéléseken veszünk részt, kérésre óvodai pedagógiai vélemény készítésében közreműködünk. A Gyermekjóléti és Családsegítő szolgálat szolgáltatásainak biztosításával azon céloknak szeretnénk eleget tenni, hogy a működési területén élő, szociálisan hátrányos helyzetű, egészségügyi, mentálhigiénés állapotuk miatt rászorult családok intézményi szolgáltatások keretében történő ellátásban részesülhessenek. Feladata továbbá a gyermekek törvényben foglalt jogainak érvényesítése érdekében a szülői kötelességek teljesítése, a gyermekek veszélyeztetettségének megelőzése és megszüntetése érdekében nyújtott széleskörű szociális munka. Segítséget nyújtanak a gyermekek ellátása, gondozása, testi, szellemi fejlődése, szocializációja vonatkozásában. Feladatuk, hogy szervezzék és összehangolják az ellátásban részesülők szociális biztonságának megőrzése érdekében nyújtott szolgáltatásokat. Ennek érdekében információt nyújtanak a szociális szolgáltatásokról és támogatják az azokhoz való hozzáférést.

Az alapellátás az önkéntességre épül, kölcsönösen elfogadott normák és feladat megosztás alapján, a feladatok elvégzésének gyakorisága, illetve a felmerülő újabb problémák és azok időszerűsége szerint. Amennyiben a kialakult veszélyeztetettség az önkéntesen igénybe vehető gyermekjóléti alapellátások útján nem szüntethető meg, a családgondozó kezdeményezi a gyermek, védelembe vételét - mely hatósági intézkedéssel kötelezi a családot a veszélyeztető tényező megszüntetésére, valamint a családsegítővel való együtt működésre. Tapasztaljuk, hogy emelkedik a sok-problémás családok száma. Igénybe vevőinknek leggyakrabban anyagi-, magatartási, gyermeknevelési-, és a családi konfliktusokkal kapcsolatos problémáik vannak.

Az utazó gyógypedagógusok munkatársai szükség esetén fejlesztik az SNI gyermekeket, kapcsolatunkban a maximális együttműködésre törekszünk.

# HÁTRÁNYOS HELYZETŰ, HALMOZOTTAN HÁTRÁNYOS HELYZETŰ GYERMEKEK MEGSEGÍTÉSE

A kedvezőtlen szociális, gazdasági hatások, az érték- és a normaválság miatt növekszik a társadalmi feszültségszint, egyre szembe tűnőbb a szociális alapú társadalmi rétegződés, ami a családok életminőségében, életvezetésében érhető tetten, a gyermekek szociális válsághordozóvá válnak.

Problémát okozhat még a család, a szűkebb társadalmi környezet elhanyagoló nevelése, a családi konfliktus. A szociálisan hátrányos helyzetű családok gyermekei, vagy a komplikációval született gyermekek lényegesen elmaradhatnak kognitív és szociális-érzelmi fejlődésükben kedvezőbb helyzetű társaikhoz képest. Az elmaradás oka lehet többek között az idegrendszeri érintettség, a gyermeki fejlődés nem megfelelő ösztönzése, a szülők korlátozott erőforrásai, a megélhetési nehézségek okozta terheltség és az otthoni környezet hiányosságai. Mindez veszélybe sodorhatja a gyermekek fejlődését, testi és lelki egészségét. A tudatos pedagógiai munka a hátrányokat a nevelés során csökkenteni tudja. A szülőkkel való együttműködés az otthon és az óvoda világának találkozásával, szülők és nevelők közötti kölcsönös tisztelet alapján valósítható meg, melyben az óvodapedagógusoknak, kisgyermeknevelőknek helyzetüknél és képzettségünknél fogva kiemelt szerepük és felelősségük van. Az intézményi gyermekvédelem az első legfontosabb jelzőrendszer, hiszen a gyermekek minden problémája általában itt érzékelhető először intézményes keretek között. A gyermekvédelmi munka koordinálását az igazgató látja el, munkáját segíti az igazgatóhelyettes a gyermekvédelmi törvényben meghatározottak szerint. Az óvodai nevelésnek a gyermeki személyiség teljes kibontakoztatására, a gyermeki-, és szabadságjogok tiszteletbe tartására kell épülnie.

## Kiemelt feladataink

1. Valamennyi hátrányos helyzetű, halmozottan hátrányos helyzetű gyermeknek biztosítani az óvodai ellátást a harmadik életévétől.

**Célunk:** a hátránykompenzáció már 3 éves korban elkezdődjön.

**Az intézkedés leírása:**

- a beíratások előtt fel kell venni a kapcsolatot a körzet védőnőjével, tájékozódni arról, hogy várható-e a körzetben élő hátrányos helyzetű gyermek

- fokozottan figyelni szükséges arra, hogy elsősorban a körzetben élő hátrányos helyzetű, ill. halmozottan hátrányos helyzetű gyermek számára biztosítsuk a férőhelyet

- a gyermekek egyénre szabott beszoktatását biztosítani

- a körzetben élő hátrányos helyzetű gyermekek és az óvodai ellátásba bekerült gyermekek arányszámát csökkenteni

2. A hátrányos helyzetű gyermekek családjával való szorosabb együttműködés, kommunikáció

**Célunk:** a hátrányos helyzetből adódó lemaradások sikeres ellensúlyozása.

**Az intézkedés leírása:**

- családsegítés, ismeretterjesztés, gyermekvédelem

- szakszerű, a gyermekek társadalmi helyzetére érzékeny pedagógiai szemlélettel és

módszerekkel partnerré tenni a szülőket

- partnerközpontú működés, szülői igények vizsgálata, lehetőség szerinti kiszolgálása

- személyes kapcsolat kialakítása minden szülővel

- rendszeres tájékoztatás a gyermekek fejlődéséről

* figyelemmel kísérjük a rendszeres nevelési segélyben részesülő gyermekek szülői,

anyagi és szociális hátterét – a szülők beleegyezésével, kérésére

* támogatási lehetőségeiket felmérjük. -Segítjük a családokat, hogy minél több

programban vegyenek részt.

* szorgalmazzuk ezen óvodásoknak a rendszeres óvodába járását, pontos

dokumentációt vezetünk erről.

3. A hátrányos helyzetű gyermekek felzárkóztatása, megsegítése, fejlesztése

**Célunk:** a hátrányos helyzetű gyermekek hátránykompenzációja annak érdekében, hogy az iskolaérettséget kellő időben elérhessék.

**Az intézkedés leírása:**

- óvodába kerüléskor részletes anamnézis felvétele, folyamatos fejlettségmérés

- megfelelő minőségű és időtartamú óvodáztatás

- a gyermekek egyénre szabott beszoktatásának biztosítása

- tudatos óvodai pedagógiai munka, hogy a hátrányokat csökkenteni tudjuk

- korszerű óvodapedagógiai módszerek alkalmazása: differenciálás, kooperatív technikák, mozgás, zene felhasználása

Az intézkedés felelőse: csoportvezető óvodapedagógusok, igazgató, az intézmény segítő munkatársai (fejlesztőpedagógus, logopédus, utazó gyógypedagógus)

- az érintettek száma, valamint az iskolába készülők aránya javulást mutasson

1. A hátrányos helyzetű, halmozottan hátrányos helyzetű és veszélyeztetett gyermekek óvodai szocializációja

**Célunk:** a hátrányos helyzetű, halmozottan hátrányos helyzetű és veszélyeztetett gyermekek óvodai szocializációjának, családi életének, helyzetének figyelemmel kísérése. A szocializáció szempontjából meghatározó

* + a közös élményeken alapuló tevékenységek gyakorlása,
  + a gyermek erkölcsi tulajdonságainak (mint például: az együttérzés, a segítőkészség, az önzetlenség, a figyelmesség) és akaratának (ezen belül: önállóságának, önfegyelmének, kitartásának, feladattudatának, szabálytudatának),
  + szokás- és normarendszerének megalapozása.
  + Az óvoda nevelje a gyermeket annak elfogadására, megértésére, hogy az emberek különböznek egymástól.

**Az intézkedés leírása**:

* óvodába kerüléskor részletes anamnézis felvétele
* a gyermekek egyénre szabott beszoktatásának biztosítása
* a veszélyeztetettként nyilvántartott gyermekekre fokozottan figyelünk annak érdekében, hogy azonnali intézkedésre kerülhessen sor, ha a család helyzetében bármi módon változás következik be, ami a gyermek helyzetét, testi-lelki épségét fokozottabban veszélyeztetné
* amennyiben ezek a gyermekek nem járnak rendszeresen óvodába, jelzéssel kell élni a gyermekvédelmi felelős, illetve a gyermekvédelmi szervek felé
* lehetőségeinkhez mérten segítségnyújtás a családnak

Felelőse: igazgató. csoportvezető óvodapedagógusok, gyermekvédelmi felelős,

- az igazolatlan hiányzások visszaszorítása

- az igazolatlan hiányzások lehetőség szerinti csökkentése az érintettek körében

# TEHETSÉGGONDOZÁS

A Csongrádi Óvodák Igazgatósága pedagógiai munkájában a gyermekek sokoldalú, játékos, mozgásos, érzékszervi megtapasztaláson alapuló, a kreativitást fejlesztő, a környezettel való harmonikus és egészséges együttélésének tanítását, a környezetbarát életmódra nevelését és embertársaink elfogadását, támogatását tűzte ki célul. Szemléletünk egyik alapelve, hogy minden gyermek tehetséges lehet, ezért a tehetség hosszú távú nevelése szempontjából kiemelten fontos a koragyermekkori fejlesztés. Mérés és kiemelés helyett szemléletünk szerint fontosabb szempont minél több gyermekben felismerni a tehetségre utaló jegyeket, széles körben lehetőséget adni a gyermekekben rejlő tehetség kibontakozásának, utat engedve a különleges képességcsírák fejlődésének, elősegítve a megfelelő személyi és tárgyi feltételek biztosítása mellett. Óvodáskorban még csak tehetségígéretekről beszélhetünk, így már egy-egy összetevő is indokolttá teszi a differenciált odafigyelést. Ilyenek a kiemelkedő képességek – zene, memória, emlékezet, stb. területein – a kreativitás, a motiváltság. A tehetséggondozás folyamatában alapvető és elsődleges feladatnak tekintjük a gyermeki személyiség mélyreható megismerését, mely hosszú távú megfigyelésre épül. A tehetséggondozás leghatékonyabb eszközének a pozitív megerősítést, az értékelés személyre szabottságát, személyiségfejlesztést tartjuk.

A szociális körülményei miatt nehezített élethelyzetekben nevelődő gyermekekre kiemelt figyelmet fordítunk, hogy tehetségük a kiteljesedés útján elindulhasson. Az óvoda egyik fontos elve a szülőkkel való szoros kapcsolattartás, az együttműködés kialakítása a gyermek képességeinek kibontakoztatásának, fejlesztésének érdekében, vonatkozik ez a tehetségesnek vélt gyermekek szüleire is. A program tehát a tehetség fejlődéséhez szükséges környezeti tényezők biztosítására teszi a hangsúlyt, így célja a komplex személyiség-, készség- és képességfejlesztés, mely sokféle módszer ötvözeteként változatos tevékenység biztosításán, élményszerző programokon keresztül valósul meg. A tehetségfejlesztésre számos mód nyílik a csoporton belül is, a dúsítás, gyorsítás, gazdagítás módszereiből számos elem bevihető. Programunkban kiemelt hangsúlyt kap az egyéni sajátosságok és az eltérő fejlődési ütem figyelembevétele. A különleges képességekkel, kreativitással és motivációval rendelkező tehetségígéreteknek - a többi gyermek mellett lehetőséget biztosítunk olyan játékos foglalkozásokon részt venni, amely serkenti érdeklődési területüket, fejleszti képességeiket.

Fő alkotóelemei:

* + intellektuális kihívás
  + kreativitás
  + társas készség fejlesztése;
  + kellő motiválás és a motiváltság ébren tartása;
  + az egyedi elképzelések, ötletek megvalósításának támogatása;
  + az egyéni adottságok, képességek felderítése;
  + az erős oldal mellett a gyenge faktorok erősítése.

Óvodánkban a kreativitás felkeltése és ébren tartása, fejlesztése az egyik legfontosabb feladat, mégpedig a lehető legszélesebb körben, nem pedig a tehetségek megkülönböztetése, kiszűrése. Minden gyermeknek a maga érdeklődésének, adottságainak megfelelően igyekszünk nyújtani a „tehetségeseknek járó” differenciált odafigyelést és megerősítést.

## Az eredményességet biztosító szempontok

* + A sérülés specifikus módszerek, terápiák, technikák szakszerű megválasztása és alkalmazása. Indokolt esetben speciális segédeszközök használata; a segédeszközök elfogadtatása, azok következetes használatára és megóvására nevelés.
  + A kompenzációs lehetőségek körének bővítése a nem vagy kevésbé sérült funkciók differenciáltabb működésének tudatos fejlesztése.
  + Annak felismerése, hogy a sajátos nevelési igényű kisgyermek egyes területeken kiemelkedő teljesítményre is képes.
  + Rugalmas szervezeti keretek kialakítása a sajátos nevelési igényű gyermekek egyéni foglalkoztatásának megvalósításához.
  + Az együttnevelés megvalósításában az óvodapedagógussal szemben az alábbi követelmény teljesül: tudatos pedagógia, pszichológia felkészültség, pozitív nevelői attitűdök, mint elfogadás, befogadás, empátia, hitelesség – és az integrált neveléshez szükséges kompetenciák megléte; individuális módszerek ismerete, technikák alkalmazása;
  + Egy-egy nevelési helyzet, probléma megoldásához alternatívákat keresünk
  + Figyelembe veszi az eltérő képességeket, tolerálja az eltérő viselkedést;
  + Együttműködünk a különböző szakemberekkel, iránymutatásaikat, javaslataikat beépítjük a pedagógiai folyamatokba.

A gyermek szükségleteihez adaptált és érzelmi biztonságot nyújtó környezet lehetővé teszi a sérülés specifikus módszerek és eszközök alkalmazását! A legáltalánosabb távlati cél az egyéni képességek, fejlettség szintjén elérhető legjobb szociális adaptáció és önállóság feltételeinek megteremtése: ennek alapja a szociális, kommunikációs és gondolkodási készségek hiányának speciális módszerekkel történő kompenzálása és a meglévő készségek fejlesztése, a társas támogatás megélése.

Jelen programot érintő éves felülvizsgálat tartalmi elemei:

Az intézményt, a hátrányos helyzetű, különleges bánásmódot igénylő gyermekeket érintő tevékenységek bemutatása.

A következő időszakra vonatkozó program alapelveinek és cselekvési irányainak meghatározása.

# ZÁRÓ GONDOLATOK:

A Csongrádi Óvodák Igazgatósága bármely óvodájában használjuk a programot, minden esetben igyekszünk a tőlünk telhető legmagasabb szakmai színvonalon ellátni a gyermekek megsegítését szolgáló munkát.

Fodor Zsuzsanna

Igazgató

Csongrád, 2024. 08.01.

Felhasznált irodalom:

<https://www.oktatas.hu/pub_bin/dload/kozoktatas/kerettanterv/Eselyteremto_programok_PDF.pdf> letöltve: 2024. 06. 29.

Dr. Gyulavári Tamás: Egyenlő bánásmód és esélyegyenlőség Készült az Országos Foglalkoztatási Közalapítvány támogatásával Kiadó: a LIGA Szakszervezetek Budapest, 2003

Réthy Endréné – Vámos Ágnes: Esélyegyenlőtlenség és méltányos pedagógia. Bölcsész Konzorcium. Budapest. 2006.

Kertesi Gábor – Kézdi Gábor: Az oktatási szegregáció okai, következményei és ára. In: BERNÁTH Gábor szerk. Esélyegyenlőség - deszegregáció - integráló pedagógia. Educatio, Társadalmi Közhasznú Társaság. Budapest. 2008.

<https://www.yumpu.com/hu/document/view/2503200/utmutato-az-ovodai-ipr-hez-educatio-tarsadalmi-szolgaltato-kht> 2024. 07. 04.